
ällä sivulla on muutamia ovelia pikku juttuja, joita et ehkä huomaa ensi silmäyksellä. Hupaisa 
äijä pilkistää paikasta, josta vähiten odottaisi. Ja seitsemän sammakkoa on kätkeytynyt vähän 
sinne sun tänne. Löytänetkö sinä ne? 
Vekkuli ja Lauri kurkistelevat pensaan takaa. Ne ihmettelevät löytämäänsä aarrearkkua ja 
ihmeellistä haikaraa. Sillä haikara on itse asiassa kalifi. Mutta siitä saat tietää enemmän kun luet 


satukirjan. Aarrearkku on muuten kätketty viiteen eri paikkaan tähän lehteen. Katsele tarkkaan! 
(Ratkaisut ovat sivulla 21.) 

PULLON YMPÄRI TANSSI 


Tuikkaa maahan pullo alassuin ja melko lailla löysästi. Ottakaa 
sitten kaikki toisianne kädestä ja tanssikaa pullon ympäri. Tans- 
sin aikana täytyisi yrittää saada muut niin lähelle pulloa että se 
kaatuu. Ja se joka sattuu kaatamaan pullon joutuu menemään 
pois piiristä. Lopulta on jäljellä jännittävä kaksintaistelu! 


KUKAAN EI PÄÄSE LÄPI 


Asettukaa kahteen riviin nenät vastakkain ja pitäkää toisianne kädestä. Rivien 
välissä saa joku seistä yksinään. Hän saa yrittää sukkelasti luikahtaa toisen rivin 


läpi ja pelastua sen taakse. Se joka päästää hänet läpi joutuu itse yrittämään seu- 
raavalla kerralla. 















TURNAJAISET 


Ensin ratkaistaan ketkä ovat hevosina ja ketkä ratsastaji- 
na. Sitten ratsastajat kapuavat hevosten selkään, ja turna- 
jaiset voivat alkaa. Se, joka saa toisen suistettua satulasta, 
on voittaja. Mutta katsokaa että leikitte pehmeällä maal- 
la, ettei kukaan satuta itseään! 


PAKATAAN ISIN MATKALAUKKU 


Yksi osanottaja menee ulos huoneesta, ja sillaikaa toiset 
päättävät, kenen matkalaukun he ovat muka pakkaavi- 
naan. Sitten ulkona ollut saa palata sisään ja kysyä vuo- 
; ron perään kultakin, mitä kukin on pakannut laukkuun. 
Siitä hänen sitten pitää yrittää arvata, kenen matkalaukku 
on tullut pakatuksi. 





MINÄ NÄEN SELLAISTA 
MITÄ SINÄ ET NÄE... 


Tässä leikissä saavat muut mennä ulos, ja sillaikaa 
sinä valitset mielessäsi jonkin huoneessa olevan esi- 
neen, jonka muut joutuvat arvaamaan. Kun sinä 
sitten olet kutsunut muut sisään, sanotesimerkiksi: 
”Minä näen sellaista mitä te ette näe, ja se on mus- 
ta!” Se, joka ensiksi keksii, mitä esinettä tarkoitat, 
saa valita seuraavan arvattavan esineen. 








Sanomalehti on paperia, ja paperi tehdään puusta. Metsuri kaataa 
puut ja uittaa ne jokia ja järviä myöten paperitehtaaseen. 

Paperitehtaassa tukit pilkotaan pienempiin palasiin, jotka 
sitten jauhetaan ja sekoitetaan yhteen eräitten kemiallisten 
aineitten kanssa. Näin saadaan paperimassaa, joka prässä- 
tään ohueksi sanomalehtipaperiksi. Kuorma-autot ajavat 
suuret paperirullat kirjapainoon. 





Paperirullat asennetaan painokoneeseen, joka 
painaa tekstin paperiin. 





Mutta ennenkuin tekstin voi painaa, kirjaimet 
ja kirjainrivit on ladottava. Viimeisillä uutisil- 
la saattaa olla aikamoinen kiire. 





Kun ladelmat on ladottu, paino- 
kone pyörii mahdottoman ah- 
kerasti ja suoltaa ulos lehden 
toisensa perään. 


I ; 

| Valmiit lehdet niputetaan lehden- 
jakajien hyvissä ajoin ennen aamu- 
teetä koteihin jaettaviksi. 

















Vekkuli on joutunut Etelämeren saarelle, missä kasvaa 
mahdottoman komeita kookospalmuja. Noin monta koo- 
kospähkinää se ei muista ennen nähneensäkään. Vilkaise 
palmuja ja koeta arvata, montako kookospähkinää puissa 
on yhteensä! 






Nämä kuvat näyttävät tosin aivan samanlai- 
silta, mutta seitsemässä suhteessa ne kuiten- 


kin eroavat toisistaan. Löydätkö sinä ne seit- 
semän eroavuutta? 

Saatko sijoitetuksi ku- 
vat niin, että jokaisessa 
vaaka- ja pystyrivissä 
on yksi omena, yksi 


kukka, yksi kirsikka- 
pari ja yksi päärynä? 

Tässä on viisi kasvia ja viisi erilaista maisemaa, 
mutta mikä kasvi sopii mihinkin maisemaan? 
(Ratkaisut sivulla 21.) 

Tässäpä on varsinainen hässäkkä meneillään! V 
vallata ritarilinnan, mutta Vekkuli ja Lauri autta 
kemään yrityksen tyhjäksi. Ja katsopa tarkkaa 
melskassa joku on varastanut prinse 
Kuka? Sitä paitsi kuvassa on kymmenei 
hän omituisesti tai sitten puuttuu tykkä 


EJ 


hollinen koettaa 
at kuningasta te- 
; yleisessä seka- 
san sormuksen. 


(Ratkaisut jälleen sivulla 21.) 








KASPERIN UROTYÖ 


On yömyöhä. Pikku-Pekka makaa sängys- 
sään ja näkee kamalaa unta. Hän on mu- 
ka eksynyt viidakkoon, ja hän tuntee olon- 
sa yksinäiseksi ja kurjaksi. 

Kuuluu sipinää ja supinaa, naksetta ja 
rytinää, vaikerrusta ja vikinää. Pekka ku- 
vittelee, että jalopeurat ja tiikerit tarraavat 
häneen tassuineen. Silloin tällöin hän sot- 
keutuu puista riippuviin liaaneihin. Kiilto- 
madot loistavat pimeydessä, ja Pekasta 
tuntuu, että villieläimet pitävät häntä sil- 
mällä joka taholta. 


Mutta sitten lopulta! Pekka pääsee 
ulos tiheästä viidakosta ja tulee joen ran- 
taan. Hän hengähtää. 

Mutta mikä se ääni oli? Joen vesi pulp- 
puilee hänen jaloissaan. Kuun heikossa 
valossa Pekka näkee kuinka suuri puun- 
runko liukuu häntä kohti. Vai onko se vain 
tavallinen ajopuu? Ei, varmaan se on jokin 
eläin! Ja samassa Pekka jo tietääkin mikä 
eläin se on: krokotiili!!! 

Pekka yrittää juosta tiehensä. Mutta 
tietenkin hän liukastuu mutaisella rannal- 
la ja kaatuu. Hän katsoo ylös ja näkee 
kuinka krokotiili ryömii suoraan häntä 
kohti. 

"Apua! Krokotiili on aikeissa syödä mi- 
nut!” Pekka huutaa unissaan. Ja samas- 
sa hän herää kotona omassa mukavassa 
sängyssään. Se olikin vain pahaa unta! 

Ei jälkeäkään viidakosta eikä joesta. 
Vain tuiki tuttu tavarahylly ja lelulaatikko, 
jossa ovat Kasperi ja jalopeura ja se kro- 
kotiilikin jonka kanssa Pekka leikki en- 
nenkuin kävi levolle. 

Nyt Pekka katsoo tarkemmin. Krokotii- 
lin suuhunhan on pistetty poikittain puu- 
keppi! Ja mikä Kasperinkin on? Sehän 
seisoo lelulaatikossa ja nauraa vasten Pe- 
kan naamaa ja katselee Pekkaa ilkikuri- 

sesti. Kasperiko on pelastanut Pekan pa- 
halta krokotiililtä? 

Pekka on varma että juuri niin on käy- 
nyt. Ja niinpä hän sanoo: ”Kasperi kiltti! 
Huomenna minä taas leikin sinun kanssa- 
si. Enkä enää ikinä viskaa sinua sillä lailla 
lelulaatikkoon kuin elisiltana!” 

Ja sitten hän sulkee silmänsä, ja pian 
hän taas nukkuu. Mutta nyt hän näkee 
vain hauskoja unia! 




















Pöydällä on neljä kolikkoa. Taikuri sanoo: Nyt minä kään- 
nän selkäni, ja sillaikaa joku teistä ottaa yhden kolikon ja pu- 
ristaa sitä kovasti kädessään. Jonkin ajan kuluttua hän panee 
kolikon takaisin samaan paikkaan, jolloin minä käännyn 
ympäri ja ilmoitan mihin kolikkoon on koskettu!” Ja sen tai- 
kuri selvittääkin, nimittäin pitämällä nenännipukkaansa 
vuorollaan jokaisella kolikolla. Se kolikko, jota on pidetty 
kädessä, on näes vielä lämmin. 


Kuka osaa tehdä solmun n. 40 sentin mittaiseen lankaan 
sen jälkeen kun yrittäjä on ensin ottanut langanpäät kum- 
paankin käteensä eikä enää sitten irrota otettaan? Luulta- 
vasti kukaan muu kuin sinä ei suoriudu tehtävästä, eikä se 
kuitenkaan ole olenkaan vaikeata: panet vain kädet rin- 
nalle ristiin ennen kuin tartut langanpäihin; kun sitten le- 
vität kätesi erilleen, lankaan tulee solmu! 

Kalifilla on kolme 
henkivartijaa . . . 

... mutta näemme heistä vain 
kaksi. He seisovat kalifin ja 
hänen suurvisiirinsä vasem- 
malla ja oikealla puolella. 
Kolmannen löydät vasta kun 
taitat sivun ohjeviivojen mu- 
kaisesti. 

GEPARDI 


Gepardit ovat maailman nopeimpia nelijalkai- 
sia. Ne saattavat kiitää yli 100 kilometrin tunti- 
nopeudella, kun ne juoksevat savanneilla Itä- 
Afrikassa, Intiassa ja Iranissa. Nopein kilpa- 
hevonenkaan ei kykene voittamaan gepardia 
nopeudessa! 

Gepardit metsästävät antilooppeja, jotka 
yrittävät pelastaa nahkansa juoksemalla sik- 
sakkia kuin jänikset. Antiloopitkin ovat varsin 
sukkelia sorkistaan, niin että jos ne jaksavat pi- 
tää vauhtia yllä kyllin pitkään, ne selviytyvät. 
Sillä gepardit luovuttavat nopeasti ja kokeile- 


hä 


vat mieluummin onneaan toiseen saalisotuk- 
seen. 

Gepardinpennut eivät ole niin hirmu söpöjä 
katseltavia. Ne muistuttavat lähinnä hyeenoi- 
ta. Kun ne syntyvät, niillä on pitkä vaalea pil- 
kuton turkki. Mutta kun turkki on muuttunut 
kiiltäväksi ja hienoksi, gepardi on maailman 
kauneimpia eläimiä. 

Gepardit ovat suuria kuviokkaita kissoja, ja 
kaikkien kissaeläinten tavoin ne liikkuvat ta- 
vattoman notkeasti. Mutta niitten ruumiinra- 
kenteessa on myöskin jotakin vinttikoiramais- 








ta. Eivätkä ne voi vetää kissojen tapaan kynsi- 
ään tassun sisään, vaan ne ovat alttiina kulumi- 
selle ja sen takia tylppiä kuin koiran kynnet. 

Täysikasvuisina gepardit tulevat noin 215 
sentin pituisiksi, ja siitä mitasta on häntää 
75—80 senttiä. Säkäkorkeus on noin 90 cm, 
paino 60—65 kg. 

Gepardinaaras saa 2—5 pentua kerrallaan, 
ja niitä se hoitaa hyvin hellästi kunnes niistä tu- 
lee täysikasvuisia. Ja somista kissanpennuista, 
jotka painiskelivat niin kovin hauskasti ruo- 
hossa, tulee ylväitä ja luoksepääsemättömiä 


erakoita. 

